***Skandinaven*** var en norskspråklig avis som ble utgitt i Chicago fra 1866 til 1941.

Bakgrunn
--------

*Skandinaven* ble etablert av tre norske immigranter: John Anderson (Knut Andersen Saue) og Iver Lawson (Iver Larsen Bøe) fra Voss og Knud Langeland fra Samnanger. Langeland satt som redaktør frem til 1881. Anderson administrerte forretningssiden av avisen, mens eiendomsutvikleren Lawson leide ut lokaler og utstyr.

Høsten 1849 hadde Langeland og svogeren O.J. Hatlestad kjøpt trykkpressen til ukeavisen *Nordlyset* av Even Heg og James DeNoon Reymert. Avisen ble videreført som *Democraten*, men gikk inn allerede i 1851, som følge av dårlig lønnsomhet.

John Anderson arbeidet opprinnelig for *Chicago Tribune*. I 1866 kjøpte han abonnementslisten til *Norske-Amerikanerne*, en norskspråklig avis med sviktende økonomi, og etablerte *Skandinaven* i samarbeid med Langeland og Lawson.

Langeland og Lawson hadde en stund en konkurrerende avis, *Amerika*. Avisene ble slått sammen i 1873.

Da Lawson døde i 1872, overtok sønnen Victor F. Lawson, som etter hvert også kjøpte Chicagos største avis, *Chicago Daily News*.

Drift
-----

Fra 1870-tallet utga *Skandinaven* et magasin som inneholdt interessante artikler, historier, og poesi. Den fikk artikler fra norskamerikanske forfattere som Hjalmar Hjorth Boyesen og Rasmus B. Anderson. *Skandinaven* ble en av de mest innflytelsesrike og fremgangsrike avisene i det skandinaviske immigrant samfunnet. Gjennom fremgangen med avisen ble Anderson i stand til å danne et utgiverselskap som ble det største av sitt slag. I 1890 ble firmaet et aksjeselskap under navnet John Anderson Publishing Company.

Nicolay A. Grevstad var redaktør for *Skandinaven* fra 1892 til 1911 og på nytt fra 1931 til sin død i 1940. Etter år 1900 begynte nedgangen for selskapet. Den gradvise assimilasjonen av norske immigranter inn i den amerikanske befolkningen resulterte i en minkende lesekrets. Anundsen Publishing Company fra Decorah, Iowa kjøpte *Skandinavens* abonnementer, i den hensikt å slå sammen abonnementslisten med den som han hadde i den norskskrevne avisen *Decorah Posten*. Den siste utgaven av *Skandinaven* ble utgitt den 31. oktober 1941.

Da *Skandinaven* la ned utgivelsen, etablerte Reidar Rye Haugan den norskskrevne avisen *Viking* i Chicago der han både var redaktør og utgiver. I 1958 tok, journalisten Bertram Jensenius, fra Chicago, over *Viking*, og skiftet navn på avisen til *Vinland* og ga det ut inntil sin død i 1976.

Referanser
----------

1. ↑  «*Knud Langeland: Pioneer Editor* (Arlow W. Andersen Norwegian-American Historical Association. Volume XIV: Page 122)». Arkivert fra originalen 12. juni 2011. Besøkt 29. januar 2011.
2. ↑  *Nordmændene i Amerika* (Martin Ulvestad, bind I. History Book Company’s Forlag, Minneapolis, MN 1907)
3. ↑  *Biography of Victor Freemont Lawson* (Inventory of the Victor Lawson Papers) Arkivert 11. juni 2011 hos Wayback Machine.
4. ↑  «*First Sagas in a New World: A Study of The Beginnings of Norwegian-American Literature* (Thorson, Gerald H. Norwegian-American Historic Association. Volume 17: Page 108)». Arkivert fra originalen 12. juni 2011. Besøkt 29. januar 2011.
5. ↑  *Scandinavian-American Publisher Holdings1840-1920* (Compiled by Ann K. D. Myers. Initial research by David S. Gehring. Project manager: Barbara Walden. University of Wisconsin-Madison. 2004-2005)
6. ↑  *Skandinaven and the Beginning of Professional Publishing*. (Øverland, Orm. Norwegian-American studies, bind 31, s. 187. Norwegian-American Historic Association) Arkivert 12. juni 2011 hos Wayback Machine. .
7. ↑  *Skandinaven and the John Anderson Publishing Company* (Hansen, Jean Skogerboe. Norwegian-American studies, bind 28, s. 35. Norwegian-American Historic Association) Arkivert 8. august 2008 hos Wayback Machine.

Kilder
------

* *Story of Chicago in Connection with the Printing Business* (Regan Printing House. Chicago, Illinois. 1912)
* Larson, Laurence M. *Skandinaven, Professor Anderson, and the Yankee School* (The Changing West and Other Essays, 116-146. Northfield, MN: 1937)
* Øverland, Orm, *The Western Home – A Literary History of Norwegian America* (Norwegian-American Historical Association. 1996)

Eksterne lenker
---------------

* Skandinaven Headquarters
* Illinois Newspaper Project. University of Illinois, Urbana-Champaign